

**Тараз қаласы бойынша коммуналдық қалдықтардың түзілу және жинақталу нормалары және тұрмыстық қатты қалдықтарды жинауға, әкетуге, кәдеге жаратуға,арналған тарифтерін бекіту туралы**

***Күшін жойған***

Жамбыл облысы Тараз қалалық мәслихатының 2019 жылғы 15 ақпандағы № 42-7 шешімі. Жамбыл облысы Әділет департаментінде 2019 жылғы 19 ақпанда № 4107 болып тіркелді. Күші жойылды - Жамбыл облысы Тараз қалалық мәслихатының 2021 жылғы 26 наурыздағы № 3-6 шешімімен

      Ескерту. Күші жойылды - Жамбыл облысы Тараз қалалық мәслихатының 26.03.2021 № 3-6 (алғаш ресми жарияланған күннен кейін күнтізбелік он күн өткен соң қолданысқа енгізіледі) шешімімен.  
      РҚАО-ның ескертпесі.  
      Құжаттың мәтінінде түпнұсқаның пунктуациясы мен орфографиясы сақталған.

      Қазақстан Республикасының 2007 жылғы 9 қаңтардағы Экологиялық кодексінің 19-1-бабының 1) және 2) тармақшаларына, "Қазақстан Республикасындағы жергiлiктi мемлекеттiк басқару және өзiн-өзi басқару туралы" Қазақстан Республикасының 2001 жылғы 23 қаңтардағы Заңының 6 бабының 1 тармағының 15) тармақшасына, "Коммуналдық қалдықтардың түзiлу және жинақталу нормаларын есептеудiң үлгiлiк қағидаларын бекiту туралы" Қазақстан Республикасы Энергетика министрiнiң 2014 жылғы 25 қарашадағы № 145 бұйрығына (Нормативтік құқықтық актілердің мемлекеттік тіркеу Тізілімінде № 10030 болып тіркелген) және "Тұрмыстық қатты қалдықтарды жинауға, әкетуге, кәдеге жаратуға, қайта өңдеуге және көмуге арналған тарифтi есептеу әдiстемесiн бекiту туралы" Қазақстан Республикасы Энергетика министрiнiң 2016 жылғы 1 қыркүйектегi № 404 бұйрығына (Нормативтік құқықтық актілердің мемлекеттік тіркеу Тізілімінде № 14285 болып тіркелген) сәйкес, Тараз қалалық мәслихаты ШЕШІМ ҚАБЫЛДАДЫ:

      1. Тараз қаласы бойынша коммуналдық қалдықтардың түзілу және жинақталу нормалары осы шешiмнің 1-қосымшасына сәйкес бекiтiлсiн.

      2. Тараз қаласы бойынша тұрмыстық қатты қалдықтарды жинауға, әкетуге, кәдеге жаратуға, арналған тарифтер осы шешiмнің 2-қосымшасына сәйкес бекiтiлсiн.

      3. Осы шешімнің орындалуын бақылау Тараз қалалық мәслихатының коммуналдық-шаруашылық, көркейту, қоршаған ортаны сақтау және жер қатынастары жөніндегі тұрақты комиссиясына жүктелсін.

      4. Осы шешiм әділет органдарында мемлекеттік тіркелген күннен бастап күшіне енеді және алғаш ресми жарияланған күннен кейiн күнтiзбелiк он күн өткен соң қолданысқа енгiзiледi.

|  |
| --- |
| *Тараз қалалық мәслихат* |
| *сессиясының төрағасы* | *А. Джузанов* |
| *Тараз қалалық* |
| *мәслихатының хатшысы* | *Б. Кулекеев* |

|  |  |
| --- | --- |
|  | Тараз қалалық мәслихатының 2019 жылғы 15 ақпандағы № 42-7 шешіміне 1-қосымша |

**Тараз қаласы бойынша коммуналдық қалдықтардың түзілу және жинақталу нормалары**

|  |  |  |  |  |
| --- | --- | --- | --- | --- |
| № | Коммуналдық қалдықтар жинақталатын объектілер | Есептік бірлік | Жылдық қор жиналған коммуналдық қалдықтар, м3/1бірлік | Жылдық қор жиналған коммуналдық қалдықтар, кг/1 бірлік |
| 1 | Жайлы және жайлы емес үйлер | 1 тұрғын | 0,985 | 197 |
| 2 | Жатақханалар, интернаттар, балалар үйлері, қарттар үйлері және сол сияқтылар | 1 орын | 1,053 | 200 |
| 3 | Қонақ үйлер, санаторийлер, демалыс үйлері | 1 орын | 0,706 | 120 |
| 4 | Балабақшалар, бөбекжайлар | 1 орын | 0,197 | 57 |
| 5 | Мекемелер, ұйымдар, офистер, кеңселер, жинақ банктері, байланыс бөлімшелері | 1 қызметкер | 1,110 | 222 |
| 6 | Емханалар | 1 келіп кету | 0,010 | 2,6 |
| 7 | Ауруханалар, өзге де емдеу-сауықтыру мекемелері | 1 төсек-орын | 0,920 | 230 |
| 8 | Мектептер және өзге де оқу орындары | 1 оқушы | 0,060 | 13,2 |
| 9 | Мейрамханалар, дәмханалар, қоғамдық тамақтану мекемелері | 1 отыратынорын | 0,375 | 112,5 |
| 10 | Театрлар, кинотеатрлар, концерт залдары, түнгі клубтар, ойынханалар, ойын автоматтарының залы | 1 отыратынорын | 0,667 | 100 |
| 11 | Мұражайлар, көрмелер | Жалпы алаңы 1 м2 | 0,200 | 30 |
| 12 | Стадиондар, спорт алаңдары | Жоба бойынша 1 орын | 0,682 | 150 |
| 13 | Спорт, би және ойын залдары | Жалпы алаңы 1 м2 | 1,000 | 150 |
| 14 | Азық-түлік, өнеркәсіптік тауар дүкендері, супермаркеттер | Сауда алаңы 1 м2 | 0,433 | 112,5 |
| 15 | Машиналардан сату | Сауда орнының 1 м2 | 0,069 | 15 |
| 16 | Базарлар, сауда павильондары, дүңгіршектер, сөрелер | Сауда алаңы 1 м2 | 0,100 | 15 |
| 17 | Азық-түлік тауарларының көтерме базалары, қоймалары | Жалпы алаңы 1 м2 | 0,175 | 35 |
| 18 | Өнеркәсіптік тауарлардың көтерме базалары, қоймалары | Жалпы алаңы 1 м2 | 0,233 | 35 |
| 19 | Тұрмыстық қызмет корсету үйі: халыққа қызмет көрсету | Жалпы алаңы 1 м2 | 0,360 | 72 |
| 20 | Вокзалдар, автовокзалдар, әуежайлар | Жалпы алаңы 1 м2 | 0,625 | 125 |
| 21 | Жағажайлар | Жалпы алаңы 1 м2 | 0,075 | 15 |
| 22 | Дәріханалар | Сауда алаңы 1 м2 | 0,750 | 112,5 |
| 23 | Автотұрақтар, автомобильді жуу орындары, АЖС, гараждар | 1 машина-орын | 1,125 | 225 |
| 24 | Автомобиль шеберханалары | 1 жұмысшы | 2,250 | 450 |
| 25 | Гараж кооперативтері | 1 гаражға | 1,125 | 225 |
| 26 | Шаштараздар, косметикалық салондар | 1 жұмысорны | 2,250 | 450 |
| 27 | Кір жуатын орындар, химиялық тазалау орындары, тұрмыстық техниканы жөндеу орындары, тігін ательесі | Жалпы алаңы 1 м2 | 0,206 | 72 |
| 28 | Зергерлік, аяқ киімді, сағаттарды жөндеу шеберханалары | Жалпы алаңы 1 м2 | 0,360 | 72 |
| 29 | Жөндеу және қызмет көрсету орындары (кілттер жасау және сол сияқтылар.) | 1 жұмы сорны | 1,250 | 250 |
| 30 | Моншалар, сауналар | Жалпы алаңы 1 м2 | 0,360 | 72 |
| 31 | Қаланың аумағында жаппай іс-шаралар ұйымдастыратын заңды ұйымдар | 1000 қатысушы | 2,250 | 450 |
| 32 | Бау-бақша кооперативтері | 1 учаске | 1,000 | 300 |

|  |  |
| --- | --- |
|  | Тараз қалалық мәслихатының 2019 жылғы 15 ақпандағы № 42-7 шешіміне 2-қосымша |

**Тараз қаласы бойынша тұрмыстық қатты қалдықтарды жинауға, әкетуге, кәдеге жаратуға, арналған тарифтерi**

|  |  |  |
| --- | --- | --- |
| № | Атауы | 1 кг үшін тариф |
| 1 | Жеке тұлғалар үшін | 5,14 |
| 2 | Барлық меншік нысанындағы заңды тұлғалар мен жеке кәсіпкерліктерге | 5,64 |
| 3 | Жеке тұлғалар және барлық меншік нысанындағы заңды тұлғалар мен жеке кәсіпкерліктер үшін тұрмыстық қатты қалдықтарды кәдеге жарату | 1,25 |

      Ескерту: 1 тұрғынға бір айда тұрмыстық қатты қалдықтарды жинау, әкету және кәдеге жарату үшін қызмет құны - 84,4 теңге (ҚҚС-сыз).

      Тарифтер қосымша құн салығынсыз көрсетілген.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК